Source: http://legislatie.just.ro/Public/DetaliiDocumentAfis/216801
Timestamp: 2019-11-18 20:13:13+00:00
Document Index: 11974210

Matched Legal Cases: ['HOTĂRÂRE nr. 559', 'Articolul 1', 'Articolul 2', 'articolul 4', 'articolul 15', 'articolul 23', 'articolul 23', 'Articolul 23', 'Articolul 25', 'Articolul 25', 'Articolul 3']

HOTARARE 559 31/07/2019 - Portal Legislativ
privind stabilirea bugetului pentru implementarea Programului pentru școli al României în perioada 2017-2023 pentru anul școlar 2019-2020, precum și pentru modificarea și completarea Hotărârii Guvernului nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018
PRIM-MINISTRUVASILICA-VIORICA DĂNCILĂContrasemnează:Ministrul agriculturii și dezvoltării rurale,Petre Daeap. Viceprim-ministru, ministrul dezvoltării regionale și administrației publice,Sirma Caraman,secretar de statMinistrul finanțelor publice,Eugen Orlando TeodoroviciMinistrul educației naționale,Ecaterina AndronescuMinistrul sănătății,Sorina PinteaMinistrul afacerilor externe,Ramona-Nicole Mănescup. Ministrul delegat pentru afaceri europene,Alexandru Victor Micula,secretar de stat
HOTĂRÂRE nr. 559 din 31 iulie 2019privind stabilirea bugetului pentru implementarea Programului pentru școli al României în perioada 2017-2023 pentru anul școlar 2019-2020, precum și pentru modificarea și completarea Hotărârii Guvernului nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018
Publicat în MONITORUL OFICIAL nr. 647 din 5 august 2019
În temeiul art. 108 din Constituția României, republicată, și al art. 3 alin. (2) din Ordonanța Guvernului nr. 13/2017 privind aprobarea participării României la Programul pentru școli al Uniunii Europene, aprobată cu completări prin Legea nr. 55/2018, cu completările ulterioare, Guvernul României adoptă prezenta hotărâre. + Articolul 1(1) Prezentul articol stabilește bugetul pentru implementarea Programului pentru școli al României în perioada 2017-2023 pentru anul școlar 2019-2020, care cuprinde și ajutorul financiar alocat conform Deciziei de punere în aplicare a Comisiei C (2019) 2.249 final din 27 martie 2019 de stabilire a repartizării definitive a ajutorului din partea Uniunii către statele membre pentru fructe și legume în școli și pentru lapte în școli, pe perioada 1 august 2019-31 iulie 2020, și de modificare a Deciziei de punere în aplicare C (2018) 1.762 final, așa cum este prevăzut în anexele nr. 1-3.(2) Pentru anul școlar 2019-2020 se alocă suma de 540.474 mii lei pentru Programul pentru școli al României.(3) Suma prevăzută la alin. (2) pentru anul școlar 2019-2020 se utilizează după cum urmează:a) 79.181 mii lei pentru acordarea gratuită de fructe și legume și 38.402 mii lei pentru derularea măsurilor educative aferente, conform anexei nr. 1; ... b) 196.435 mii lei pentru acordarea gratuită de lapte de consum și produse lactate fără adaos de lapte praf și 38.402 mii lei pentru derularea măsurilor educative aferente, conform anexei nr. 2; ... c) 188.054 mii lei pentru acordarea gratuită de produse de panificație, conform anexei nr. 3, exclusiv de la bugetul de stat. ... (4) Pentru anul școlar 2019-2020, potrivit repartizărilor orientative ale ajutorului financiar FEGA pentru fiecare stat membru prevăzute în Decizia de punere în aplicare a Comisiei C (2019) 2.249 final, suma este de 6.866.848 euro pentru acordarea gratuită de fructe și legume și derularea măsurilor educative aferente și de 10.815.474 euro pentru acordarea gratuită de lapte și produse lactate și derularea măsurilor educative aferente. + Articolul 2Hotărârea Guvernului nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, publicată în Monitorul Oficial al României, Partea I, nr. 736 din 13 septembrie 2017, cu modificările și completările ulterioare, se modifică și se completează după cum urmează:1. La articolul 4, alineatul (5) se modifică și va avea următorul cuprins:(5) Autoritățile competente la nivel local prevăzute la art. 1 alin. (4) din Ordonanța Guvernului nr. 13/2017, aprobată cu completări prin Legea nr. 55/2018, cu completările ulterioare, au obligația informării Agenției de Plăți și Intervenție pentru Agricultură cu privire la măsurile educative realizate pentru care nu solicită rambursarea cheltuielilor efectuate, în special cu privire la desfășurarea orei de educație pentru sănătate ca materie opțională. În acest caz, toți preșcolarii din grădinițele de stat cu program normal de 4 ore autorizate/acreditate și particulare acreditate și toți elevii din învățământul primar și gimnazial de stat și particular care beneficiază de acordarea gratuită de fructe și legume proaspete și lapte și produse lactate în limita unei valori zilnice/preșcolar/elev beneficiază de această măsură, iar autoritățile competente la nivel local prevăzute la art. 1 alin. (4) din Ordonanța Guvernului nr. 13/2017, aprobată cu completări prin Legea nr. 55/2018, cu completările ulterioare, menționează numărul instituțiilor de învățământ beneficiare și numărul de preșcolari și elevi participanți. ... 2. La articolul 15, după alineatul (4) se introduce un nou alineat, alineatul (5), cu următorul cuprins:(5) Pentru anul școlar 2019-2020, Programul pentru școli al României nu prevede acordarea de ajutor financiar din FEGA pentru costurile prevăzute la art. 4 alin. (1) lit. c)-e) din Regulamentul delegat (UE) 2017/40 al Comisiei. ... 3. După articolul 23 se introduce un nou articol, articolul 23^1, cu următorul cuprins: + Articolul 23^1În instituțiile de învățământ în care se distribuie produse conform Regulamentului de punere în aplicare (UE) 2017/39 al Comisiei, trebuie să existe permanent un afiș, în conformitate cu cerințele minime prevăzute în anexa la acest regulament, care se amplasează într-un loc în care este clar vizibil, la intrarea principală a instituției de învățământ participante. ... 4. Articolul 25 se modifică și va avea următorul cuprins: + Articolul 25Anexele nr. 1-6 fac parte integrantă din prezenta hotărâre. ... 5. La anexa nr. 2 „Produsele care pot fi degustate cu ocazia măsurilor educative“, literele A și B se modifică și vor avea următorul cuprins:A. Fructe și legumeFructele și legumele destinate degustării trebuie să fie însoțite de certificate de conformitate și trebuie să respecte toate caracteristicile specifice fructelor și legumelor distribuite conform art. 3 alin. (3) din hotărâre.Se pot degusta orice fructe și/sau legume prevăzute în anexa nr. I partea IX la Regulamentul (UE) nr. 1.308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1.037/2001 și (CE) nr. 1.234/2007 ale Consiliului, sub formă proaspătă sau preparate ca salate și/sau sucuri proaspete, fără adaos de zahăr sau alți îndulcitori, sare, oțet și ulei.În cazul degustării de sucuri proaspete, acestea trebuie combinate cu apă și consumate imediat, pe parcursul a 10-15 minute de la preparare.Fructele și legumele destinate degustării trebuie să fie întregi, sănătoase, spălate, curate, fără corpuri străine vizibile, fără urme de atacuri de boli și dăunători, fără umiditate externă în exces, fără miros sau gust străin. ... B. Lapte și produse lactateLaptele și produsele lactate destinate degustării trebuie să fie însoțite de fișele tehnice specifice fiecărui produs lactat degustat și să respecte toate caracteristicile specifice produselor lactate. Se poate degusta orice produs prevăzut la art. 23 alin. (3) lit. b), alin. (4) lit. b) și alin. (5) din Regulamentul (UE) nr. 1.308/2013 al Parlamentului European și al Consiliului. ... ... + Articolul 3Anexele nr. 1-3 fac parte integrantă din prezenta hotărâre.
secretar de statBucurești, 31 iulie 2019.Nr. 559. + Anexa nr. 1
Sume pentru acordarea gratuită de fructe și legume proaspete
și pentru derularea măsurilor educative aferente în anul școlar 2019-2020
Semestrul I 9 septembrie-20 decembrie 2019 Semestrul II 13 ianuarie-12 iunie 2020